open-index/open-wikipedia-markdown huggingface dataset:
உடம்படுமெய்

தமிழ் மொழியில் சொல்லோடு சொல் சேர்வதைப் **[[புணர்ச்சி]]** என்கிறோம். உயிர் எழுத்தில் முடியும் சொல்லோடு உயிரெழுத்தை முதல் எழுத்தாகக் கொண்ட சொல் வந்து சேரும்போது இடையே ய், வ் ஆகிய இரண்டு எழுத்துகளை ஆசாகக் கொள்ளும். 
இவை இரண்டையும் அரையுயிர் என இலக்கண நூலார் குறிப்பது வழக்கம்.

## ஒலி இயல்பு
அண்மைக் காலம் வரையில் திண்ணைப் பள்ளிகளில் எழுத்துகளை ஓசையுடன் கற்பித்துவந்தனர். அவற்றில் இந்த உடம்படுமெய் பிறப்பதைக் காணலாம்.

அ - ஆனா
ஆ - ஆவன்னா
இ - ஈனா
ஈ - ஈயன்னா
உ- ஊனா
ஊ - ஊவன்னா
எ - ஏனா
ஏ - ஏயன்னா
ஐ - ஐயன்னா
ஒ - ஓனா
ஓ - ஓவன்னா
ஔ - ஔவன்னா

இவற்றில் நெடில் எழுத்துகளோடு இணைந்துள்ள எழுத்துகளைக் கழுத்தில் கொண்டு நன்னூல் உடம்படுமெய் எழுத்துக்களைப் பாகுபாடு செய்து காட்டுகிறது.

## பொருள் இயல்பு

* பொருட்பெயருக்கு வாய்பாட்டு நெறியில், அதாவது இயல்பு நெறியில், அதாவது நன்னூல் வரையறை நெறியில் உடம்படுமெய் தோன்றும்.
* பொருட்பெயர் அல்லாத சொல்லுக்குப் பொருள் உணருத்துவதற்காக, இயல்பு நெறியை மாற்றி உடம்படுமெய் அமைக்கப்படும். இது பொருட்புணர்ச்சி

## அடிக்குறிப்புகள்

## வெளிப் பார்வை
* உடம்படுமெய் தோன்றும் பாங்கு

பகுப்பு:எழுத்திலக்கணம்
அரையுயிர்க் குற்றியலுகரம்

குற்றியலுகரம் என்பது வல்லின உகர எழுத்துகளில் முடியும் ஆறு வகையான சொற்கள். இவை அனைத்தும் மொழியிறுதிக் குற்றியலுகரங்கள். தொல்காப்பியர் மொழிமுதல் குற்றியலுகரம் என 'நுந்தை' என்னும் முறைப்பெயரைக் குறிக்கிடுகிறார். இவற்றுடன் தொல்காப்பியர் காலம் முதல் இன்று வரையில் தமிழில் புழக்கத்தில் உள்ள குற்றியலுகரம் இந்த அரையுயிர்க் குற்றியலுகரம்.

மெய்யெழுத்துக்களில் **வ, ய** ஆகிய இரண்டையும் இக்கால மொழியியலாளர்கள் **[[அரையுயிர்]]** எனக் குறிப்பிடுகின்றனர். இலக்கண நூல்கள் இவற்றை உடம்படுமெய் எனக் காட்டுகின்றன. உயிர் முன் உயிர் வந்து புணரும்பொது உடம்படுமெய் தோன்றும்.

வெண்பா யாப்பானது நாள், மலர், காசு, பிறப்பு என்னும் வாய்பாடு கொண்டு முடியும். திருக்குறளில் 10 படல்கள் அறிவு என்னும் சொல்லைக்கொண்டு முடிகின்றன. இப்படிப் பார்க்கும்போது அறிவு என்னும் சொல் பிறப்பு என்னும் வாய்பாடுதானே? பிறப்பு என்பது குற்றியலுகரம் அல்லவா?

கதவைத் திற என்கிறோம். இதில் கதவு + ஐ = கதவை எனக் குற்றியலுகரம் போலப் புணர்ந்துள்ளதைக் காண்கிறோம். *அறிவற்றம் காக்கும் கருவி* திருக்குறள் 421 என்னும்போது அறிவு என்னும் சொல் குற்றியலுகரம் புணர்வது போலப்  புணர்ந்துள்ளது அல்லவா?  
இந்தகைய நிலை 'வு' எழுத்துக்கு எதனால் நேர்ந்தது? அரையுயிர் என்பதனால் நேர்ந்தது.

## அடிக்குறிப்பு

பகுப்பு:எழுத்திலக்கணம்
அரையுயிர்

தமிழில் உயிரெழுத்துக்கள் 12. இவை ஒலிக்கும் கால அளவு ஒரு மாத்திரை. மெய்யெழுத்து 18. இந்தப் பதினெட்டில் வ, ய ஆகிய இரண்டு எழுத்துக்களையும் மொழியியலாளர்கள் **அரையுயிர்**  எனக் குறிப்பிடுவர். இலக்கண நூலார் இவற்றை உடம்படுமெய் எனக் காட்டுவர்.

இரண்டு உயிரெழுத்துக்களுக்கு இடையே தோன்றும் மெய்யெழுத்தை **[[உடம்படுமெய்]]** என்கிறோம்.

கிளி என்னும் சொல் [இ]-ல் முடிகிறது.
அழகு என்னும் சொல் [அ]-ல் தொடங்குகிறது.
இரண்டும் ஒன்று சேரும்போது [கிளி அழகு], [கிளி ய் அழகு] கிளியழகு என வருகிறது.

பா என்னும் சொல் [ஆ]-ல் முடிகிறது.
இனிது என்னும் சொல் [இ]-ல் தொடங்குகிறது.
இரண்டும் ஒன்று சேரும்போது [பா இனிது]. [பா வ் இனிது] பாவினிது என வருகிறது.

தமிழில் இந்த இரண்டு மெய்யெழுத்தொலிகள் மட்டுமே இவ்வாறு வருகின்றன. ய, ர, ல, வ, ழ, ள என்னும் ஆறும் இடையின எழுத்துக்கள். இவற்றில் [ய], [வ] என்னும் இரண்டு எழுத்துக்கள் மட்டுமே இயல்பெழுத்துக்கள். ஏனையவை நாவின் சுழற்சியால் பிறப்பவை. எனவே இந்த இரண்டு எழுத்துக்கள் மட்டுமே அரையுயிர்களாக வருகின்றன.

அறிவு என முடியும் திருக்குறள் பாடல்கள் உள்ளன. இச்சொல் அறிவுடைமை எனக் குற்றியலுகரம் போலப் புணர்வதை அறிவோம். காரணம் [வ] எழுத்தின் அரையுயிர்த் தன்மையே.

இ, ஈ, ஏ - என்பன பல்லெழுத்துக்கள். எனவே இவை பல்லெழுத்து அல்லாத [ய] என்னும் அரையுயிரைச் சேர்த்துக்கொள்கின்றன.
அ, ஆ, உ, ஊ, ஒ, ஓ, - என்பனவற்றில் பல்லொலி இல்லை. எனவே இவை [வ] பல்லெழுத்தை அரையுயிராக இணைத்துக்கொள்கின்றன.

பிற மொழிகளிலும் இந்த நிலை உண்டு.

## அடிக்குறிப்பு

பகுப்பு:மொழியியல்
அரிசிபோ வானிலை ஆய்வுக்கூடம்

**அரிசிபோ வானிலை ஆய்வுக்கூடம்** (*Arecibo Observatory*) என்பது புவேர்ட்டோ ரிக்கோவின் அரிசிபோ எனுமிடத்திலுள்ள வானொலி அதிர்வெண் தொலைநோக்கி ஆகும். இந்த ஆய்வுக்கூடம் தேசிய அறிவியல் நிறுவனத்துடனான கூட்டு உடன்படிக்கையின் கீழ் எஸ்.ஆர்.ஐ பன்னாடு நிறுவனத்தினால் இயக்கப்படுகின்றது.

 அளவுடைய இது உலகிலுள்ள பெரிய தனித்துளை வானொலி அதிர்வெண் தொலைநோக்கி ஆகும். இது வானொலி அதிர்வெண் வான் ஆய்வு, வான் ஆய்வு மற்றும் சூரியக் குடும்பத்திலுள்ள பெரிய பொருட்களை அவதானிக்கும் தொலைக்கண்டுணர்வி வான் ஆய்வு ஆகிய மூன்று பிரதான ஆய்வுகளில் பயன்படுத்தப்படுகின்றது.

## உசாத்துணை

## வெளி இணைப்புகள்
* Arecibo Observatory
* Arecibo Science Advocacy Partnership
* Angel Ramos Foundation Visitor Center 
* SETI@home 
* IEEE History Center – IEEE Milestones: NAIC/Arecibo Radiotelescope
* Lofar
* The Arecibo Observatory Contributions Site
* Letter to save Arecibo Observatory 

பகுப்பு:புவேர்ட்டோ ரிக்கோ
பகுப்பு:தொலைநோக்கிகள்
உல்ம் மினிஸ்டர்

**உல்ம் மினிஸ்டர்** ("*Ulm Minster*", ) என்பது செருமனியில் உல்ம் எனும் இடத்தில் அமைந்துள்ளள லூதரனிய தேவாலயம். இதனுடைய பாரிய அளவு காரணமாக சில வேளைகளில் இது உல்ம் பேராலயமாகவும் கருதப்படுகின்றது. ஆயரின் இருப்பிடம் இல்லாததால் இது பேராலயம் அல்ல.

உல்ம் மினிஸ்டர் கோல்ன் கதீட்ரல் போன்று கோதிக் கட்டிடக்கலை காலத்தில் ஆரம்பிக்கப்பட்டு 19ம் நூற்றாண்டின் இறுதி பூர்த்தியடையாமல் இருந்தது. இது உலகிலுள்ள மிகவும் உயரமான தேவாலயமும், 20ம் நூற்றாண்டுக்கு முன் வரை நான்கவது உயரமான கட்டடமாகவும்,  கோபுரத்துடன் 768 படிகளுடன் காணப்படுகின்றது.

## உசாத்துணை

## வெளி இணைப்புகள்

* Ulmer Münster
* 

பகுப்பு:செருமனியக் கிறித்தவக் கோவில்கள்
டப்ளின் தூபி

**டப்ளின் தூபி** (*Spire of Dublin*), உத்தியோகபூர்வமாக "வெளிச்ச நினைவுச் சின்னம்" என தலைப்பிடப்பட்ட (*Monument of Light*) (), பெரியதும், துருப்பிடிக்காத உருக்கால் உருவாக்கப்பட்டதும், குண்டூசி போன்றதுமான நினைவுச் சின்னம். 121.2 மீட்டர் (398 அடி) உயரம் உடைய இது அயர்லாந்து குடியரசின் டப்ளினில் அமைந்துள்ளது.

## குறிப்புகள்

## வெளி இணைப்பக்கள்

*Construction Photographs 
*Live Maps Bird's eye view of the Spire, GPO and O'Connell St

பகுப்பு:அயர்லாந்து
பொருட்புணர்ச்சி

தொல்காப்பியம் புணர்ச்சியைச் சொற்புணர்ச்சி என்றும் **பொருட்புணர்ச்சி** என்றும் பாகுபடுத்திக் காட்டுகிறது. சொல்லில் உயர்திணை, அஃறிணைப் பாகுபாடுகள் சொல்லின் ஒலி நோக்கியவை அல்ல. சொல்லின் பொருள் நோக்கியவை. மற்றும் சில பொருள்நோக்குப் புணர்ச்சிகளையும் தொல்காப்பியம் குறிப்பிடுகிறது.  இந்தப் புணர்ச்சிகளை நன்னூல் இலக்கணமும் வழிமொழிகிறது.  அவை இங்குத் தொகுத்துப் பார்க்கப்படுகின்றன.
## உயர்திணை, அஃறிணை
உயர்திணைச்சொல் எல்லா வழியும் இயல்பாக வருதல் வேண்டும். 
* இகழ்வார்ப் பொறுத்தல் தலை  என இரண்டாம் வேற்றுமைப் பொருளில் ஒற்று மிக்கு வந்துள்ளது.
* *அவர் தந்தார்*  என்னும்போது அவர் என்னும் உயர்திணைச் சொல் ஒற்று பிகாமல் இயல்பாகப் புணர்ந்துள்ளது. ஆனால் *அவர்க் காணலுற்று*  என்னும்போது, அதே அவர் என்னும் சொல் ஒற்று மிக்குப் புணர்ந்துள்ளது. காரணம் உயர்திணை இரண்டாம் வேற்றுமைத்தொகை
* தமிழ் என்னும் சொல் அஃறிணை. அது தமிழ்க்கொடி, தமிழ்ச்சொல், தமிழ்த்தலைவன், தமிழ்ப்பாடம் என்றெல்லாம் ஒற்று மிக்குப் புணரும். ஆனால் இது இரண்டாம் வேற்றுமை வரும்போது இயல்பாய் முடியும். தமிழ் கொடுத்தான், தமிழ் சேர்த்தான், தமிழ் தந்தான் , தமிழ் படித்தான் என வரும்.
* தமிழ் என்னும் சொல் தமிழ்மக்களை உணர்த்துமாயின் தமிழக்கூத்து, தமிழச்சேரி, தமழத்தெரு, தமிழப்பள்ளி எனவரும். 
* தமிழ் கூறு நல்லுலகம்  என்பது இரண்டாம் வேற்றுமைத்தொகை.

## மரப்பெயர்
* எகின் என்னும் சொல் புளியமரத்தையும், கரடியையும் குறிக்கும். இச்சொல் பொருள் நோக்கில் புணரும் பாங்கைத் தொல்காப்பியம் தெளிவுபடுத்துகிறது. எகின் என்னும் சொல் புளியமரத்தைக் குறிக்குமாயின் எகினங்கோடு, எகினஞ்செதில், எகினந்தோல், எகினம்பூ என மெல்லெழுத்து மிக்கு வரும்.  இச் சொல்லே கரடியைக் குறிக்குமாயின் எகினக்கால், எகினச்செவி, எகினத்தலை, எகினப்புறம் என வல்லெழுத்து மிக்கு முடியும். 
* வேல் என்னும் சொல் வேலாயுதத்தை உணர்த்துமாயின் 'வேற்கண்' (வேலைப் போன்ற கண்) என வரும். ஆனால் வேல் என்னும் சொல் வேலமரத்தை உணர்த்தும்போது வேலங்காய், வேலஞ்செதிள், வேலந்தோல், வேலம்பூ என வரும்.

இப்படிப் பல.

## அடிக்குறிப்பு

பகுப்பு:எழுத்திலக்கணம்
பகுப்பு:தமிழ் இலக்கணம்
சீயோனிசம்

thumb|right|இசுரேலிய தேசியக் கொடியானது 1890களின் சீயோனிய இயக்கத்தின் அடையாளமான சேர்க்கப்பட்டது.
**சீயோனிசம்** (*Zionism*, , *Tsiyonut*) என்பது இசுரேலிய தேசம் எனும் வரையறுக்கப்பட்ட இடமான யூத அரசுக்கு உதவும் யூதர் மற்றும் யூத பண்பாடு தேசியவாதத்தின் ஓர் வடிவமாகும். சீயோனிசம் யூதர்கள் அவர்கள் அடையாளத்தை காக்கவும், ஏனைய சமூகங்களிலும் அவர்கள் உள்வாங்கப்படுதலை எதிர்த்தும், யூத எதிர்ப்பு, வெளியேற்றப்படல், துன்புறுத்தல் போன்றவற்றிலிருந்து யூதர்களை இசுரேலுக்கு திரும்பச் செய்வதற்கு பரிந்து பேசல் ஆகியவற்றுக்கு இது உதவுகின்றது.

## அடிக்குறிப்புக்கள்

## வெளி இணைப்புகள்

* Central Zionist Archives site in Jerusalem
* WZO website 
* Jewish State.com Zionism, News, Links
* Exodus1947.com PBS Documentary Film focusing on the secret American involvement in Aliyah Bet, narrated by Morley Safer
* SAZ&nbsp;— Support Association for Zionism 
* Hanoar Hatzioni UK  A Jewish-Zionist Youth Movement
* Theodore Herzl and Rev. William Hechler and the Zionist Beginnings

பகுப்பு:சீயோனிசம்
பகுப்பு:இசுரேல் வரலாறு
பெரிய இசுரேல்

**பெரிய இசுரேல்** (*Greater Israel*) என்பது பல காலமாக உள்ள சில வேறுபட்ட விவிலிய மற்றும் அரசியல் அர்த்தம் உடைய ஒரு வாதத்திற்கு இடமான தெரிவிப்பாகும்.

தற்போது, இசுரேல் மற்றும் பாலஸ்தீன பகுதி உட்பட்ட நிலப்பகுதிகளை வரையறுக்கும் பதமாக பொதுவாகக் காணப்படுகின்றது. 1923இற்குப் பின்னான மறுநோக்கு சீயோனிசத்தின் விருப்பின் முன்னைய வரையறுப்புக்கள், பிரித்தானிய ஆட்சி பாலஸ்தீனம் மற்றும் திரான்ஸ்யோர்டான் உட்பட்ட அல்லது உட்படாத நிலப்பரப்புக்களையும் உள்ளடக்கியதாகவிருந்தது. ஏனைய சமய பார்வையில், இது இசுரேல் தேசம் எனப்படும் விவிலிய குறிப்பின் ஒன்றாகப் பாவிக்கப்படுகின்றது. இது விவிலியத்தின் ஆதியாகமமம் 15:18-21, உபாகமமம் 11:24, உபாகமம் 1:7, எண்ணிக்கை 34:1-15 அல்லது எசேக்கியேல் 47:13-20 ஆகிய இடங்களில் காணப்படுகின்றது.

## வெளி இணைப்புகள்
**For The Land and The Lord: The Range of Disagreement within Jewish Fundamentalism*, by Ian Lustick, chapter V  and chapter VII  (accessed 12 October 2005)
* A collection of maps of Eretz Israel HaShlema (Greater Israel), from GlobalSecurity.org.

பகுப்பு:இசுரேல்
பகுப்பு:இசுரேல் வரலாறு
கேட்வே ஆர்ச்

**கேட்வே ஆர்ச்** (*Gateway Arch*) அல்லது **கேட்வே டு த வெஸ்ட்** (*Gateway to the West*), என்பது செயின்ட் லூயிஸ், மிசூரியில் உள்ள ஜெபர்சன் தேசிய பரந்த வெளி நூதனசாலையின் முக்கிய மேல்வளைவு ஆகும்.  உயரமுடைய இது அமெரிக்காவில் உயரமான மனிதனால் செய்யப்பட்ட நினைவுச் சின்னமாகும்.

## உசாத்துணை
;அடிக்குறிப்புகள்

;குறிப்புகள்

;புத்தகவிபரம்

*
*
*

## வெளி இணைப்புகள்

*
*The City + The Arch + The River
*360 Degree Panorama  Of The Gateway Arch Taken From Malcolm W. Martin Memorial Park  - East St. Louis, IL

பகுப்பு:ஐக்கிய அமெரிக்கக் கட்டிடக்கலை
பகுப்பு:நினைவகங்கள்
வாக்களிக்கப்பட்ட நாடு

thumb|300px|ஆபிரகாமுக்குக் கடவுள் வாக்களித்ததின் அடிப்படையில் வரைபடத்தில் எல்லைகள் காட்டப்பட்டுள்ளன. ().
**வாக்களிக்கப்பட்ட நாடு** () என்பது கடவுளால், எபிரேய விவிலியமான டனாக்கின்படி யாக்கோபின் சந்ததியினரான இசுரேலியர்களுக்குக் கொடுக்கப்பட்டது. வாக்குறுதி முதலில் ஆபிரகாமுக்கும் (ஆதியாகமம் 15:18-21), பின்பு அவருடைய மகன் ஈசாக்குடனும் அவருடைய மகன் யாக்கோபுடனும் புதுப்பிக்கப்பட்டது (ஆதியாகமம் 28:13)). வாக்களிக்கப்பட்ட நாடு எகிப்து நதியிலிருந்து புராத்து ஆறு வரை என விபரிக்கப்பட்டுள்ளது (யாத்திரையாகமம் 23:31).

## ஆபிரகாமின் சந்ததியினர்
யூதப் பாரம்பரியத்தின்படியும், பல கிறித்தவ விளக்கவுரையாளர்களின் விளக்கத்தின்படியும், ஆபிரகாமின் சந்ததியினர் எனப்படுபவர்கள் ஆபிரகாமின் மகனாகிய ஈசாக்கு, அவருடைய பேரன் யாக்கோபு என்பவர்கள் ஊடானது மாத்திரமேயாகும். இது இஸ்மவேல், ஏசா என்பவர்களை உட்படுத்தவில்லை.

## உசாத்துணை

பகுப்பு:யூதம்
பகுப்பு:சீயோனிசம்
எருசலேம் சின்னம்

**எருசலேம் சின்னம்** 1950-51 இல் யூத தேசிய எலியானு நிதியின் இயக்குநர் கொரனினால் வடிவமைக்கப்பட்டு, பின்பு மேம்படுத்தப்பட்டது. சிங்கம் யூதாவின் சிங்கத்தையும், பின்னணி மேற்குச் சுவரையும், ஒலிவக் கிளை சமாதானத்தையும் பிரதிநிதித்துவப்படுத்துகின்றது. இவற்றின் மேல் எருசலேம் (*யெருசலைம்*) என்னும் எபிரேயச் சொல் பதிக்கப்பட்டுள்ளது.

## உசாத்துணை

## வெளி இணைப்புகள்
*Jerusalem Civil Ensign

பகுப்பு:எருசலேம்
அரசினர் கீழ்த்திசை ஓலைச்சுவடிகள் நூலகம் மற்றும் ஆய்வு மையம்

**அரசினர் கீழ்த்திசை ஓலைச்சுவடிகள் நூலகம் மற்றும் ஆய்வு மையம்** (*Government Oriental Manuscripts Library And Research Center*) என்பது அண்ணா நூற்றாண்டு நூலகத்தின் ஏழாவது தளத்தில் அமைக்கப்பட்டுள்ளது. இதற்கு முன்பு, இந்நூலகம், சென்னைப் பல்கலைக்கழக வளாகத்தில் இருந்தது. காலின் மெக்கன்சி (1754-1821), லேடன் (Dr.LeYdan), சி.பி.பிரௌன் (Mr.C.P.Brown) ஆகிய மூவரின் தொகுப்புக்களே இந் நூலகம் உருவாவதற்கு ஆதாரமாகும். சென்னைப்பல்கலைக்கழக வளாகத்தில், இச்சுவடி நூலகத்திற்கு இடம் தரவேண்டும் என ஆணையிட்டு, ஒரு தொகையையும் ஒதுக்க, அப்போதைய ஆங்கில அரசு உத்தரவிட்டது. தற்போது, இந்நூலகம் தமிழ்நாடு அரசின் தொல்லியல் துறையின் கீழ் வருகிறது.
 
உலகிலேயே அதிகமான தமிழ்ச் சுவடிகள், இந்த நூலகத்தில்தான் உள்ளது.  இங்கு, 26 லட்சம் ஓலைச்சுவடிகளை கொண்ட, 72,748 சுவடி கட்டுகளும், 25,373 ஆய்வு நூல்களும் உள்ளன.
 
இந்நூலகம் ஆராய்ச்சிக் கருவூலமாகத் திகழ்வதைக் கருத்திற்கொண்டு முனைவர் சு. சௌந்தரபாண்டியனின் முயற்சியால் ’அரசினர் கீழ்த்திசைச் சுவடிகள் நூலகம் மற்றும் ஆய்வு மையம்’ என்று பெயர் மாற்றப்பட்டுத் தற்போது இப்பெயரிலேயே இது இயங்கிவருகிறது.

இம்மையத்தில் தற்போது தமிழ், வடமொழி, தெலுங்கு, கன்னடம், மலையாளம், பாரசீகம், அரபு, உருது, சிங்களம் ஆகிய மொழிகளிற் சுவடிகள் உள்ளன. சுவடிகளில் ஓலைச்சுவடிகளும் தாட் சுவடிகளும் அடங்கும்.  இம்மையத்தில் இலக்கியம், இலக்கணம், வரலாறு, தத்துவம், அறிவியல், வானியல் முதாலன பிரிவுகளைச் சேர்ந்த சுவடிகள் உள்ளன. தமிழ்நாடு, ஆந்திர மாநில வரலாறுகளைக் கூறும் கைபீதுகளும் (Kaifyats) இருக்கின்றன.

## இவற்றையும் காண்க
* சிலையெழுபது என்ற கட்டுரையில், இந்நூலகத்தில் ஆவணப்படுத்தப்பட்ட ஓலைச்சுவடியைக் காணலாம்.
* அண்ணா நூற்றாண்டு நூலகம்
* தஞ்சை சரசுவதிமகால் நூலகம்
* தமிழ்ப் பல்கலைக்கழகச் சுவடி நூலகம்
## மேற்கோள்கள்

## வெளி இணைப்புகள்

*அரசினர் கீழ்த்திசை சுவடி நூலக மின்னூல்கள்
* சுவடிகள் எண்ணிம நூலகம் 
* எண்மப்படுத்தப்பட்ட 3 லட்சம் ஓலைச்சுவடிகள் இணையதளத்தில் வெளியீடு

பகுப்பு:தமிழ்நாட்டு நூலகங்கள்
பகுப்பு:தமிழ்ச் சுவடிக் காப்பகங்கள்
பகுப்பு:தமிழ் எண்ணிம நூலகங்கள்
துள்ளி எழுந்தது காதல் (திரைப்படம்)

**துள்ளி எழுந்தது காதல்,**  என்பது *தகிட தகிட* என்ற தெலுங்குத் திரைப்படத்தின் தமிழ் மொழிமாற்றுத் திரைப்படம் ஆகும். *தகிட தகிட* ஸ்ரீஹரி நானு இயக்கத்தில் 2010-ம் ஆண்டு வெளியான திரைப்படமாகும். இத்திரைப்படம், துள்ளி எழுந்தது காதல் என்ற பெயரில் தமிழில் மொழிமாற்றம் செய்யப்பட்டு வெளியானது.

## குறிப்புகளும் மேற்கோள்களும்

* Cinegoer review 
* Rediff review
* Supergood Movies review 
* Bharat Student review 

பகுப்பு:2010 திரைப்படங்கள்
எருசலேம் கொடி

**எருசலேம் கொடி** இசுரேலிய தேசியக் கொடியை அடிப்படையாகக் கொண்டது. இது தலிட்டினை அல்லது யூத வேண்டுதல் போர்வையினை நினைவூட்டும் இரு கிடையான நீலக் கோடுகளைக் கொண்டது. நடுவில் எருசலேம் சின்னத்தினைக் கொண்டுள்ளது. செங்குத்தான கொடி சிலவேளைகளில் சடங்கு விழாக்களில் பாவிக்கப்படும்.

இக் கொடி 1949 இல் இசுரேல் உருவாக்கிய (நகரின் மேற்குப் பகுதியில்) எருசலேம் மாநகர அரசு நடத்திய போட்டியினைத் தொடர்ந்து எடுத்துக்கொள்ளப்பட்டது. இது 1967 ஆறு நாள் போர் போரைத் தொடர்ந்து ஐக்கிய எருசலேமின் கொடியாகியது.

## மேற்கோள்கள்

பகுப்பு:எருசலேம்
பூட்டுச் செம்பு

**பூட்டுச் செம்பு**, **தூக்குச் செம்பு** அல்லது **திருக்குச் செம்பு** என்பது இறுக்கமாகப் பூட்டிப் பயன்படுத்தக் கூடியதாகவும், தூக்கிக் கொண்டு போகக் கூடியவாறும் வடிவைமைக்கப்பட்ட ஒரு செம்பு ஆகும்.   பானங்கள் ஒன்றோடு ஒன்று கலக்காத வகையிலும் அதே நேரம் வெளித்தெரியாத வகையிலும் தூக்கிச் செல்ல இலகுவான முறையிலும் தனித்துவமான வடிவிலும் அமைந்த இவ் வகைச் செம்புகள் பழந் தமிழரின் வாழ்க்கைத் தரத்தையும் நுட்பத் திறனையும் ரசனை உணர்வையும் ஒருங்கே வெளிப்படுத்தி நிற்பன.

## வடிவமைப்பு
பித்தளையினால் ஆன செம்பு வகையைச் சார்ந்த இப்பாவனைப் பொருள் மூன்று பகுதிகளைக் கொண்டிருக்கிறது. செம்பு (அடிப்பகுதி), குவளை, மூடி என்பவையே அவையாகும். செம்பின் வாய் பகுதியோடு உள்ளார்ந்து இணைக்கத்தக்க விதமாக குடிக்கும் குவளையை உள்ளடக்கி அது வெளியே தெரியாத விதமாகவும் வெளியே திரவ பதார்த்தங்கள் சிந்தாத விதமாகவும்
7- 8 புரிகள் கொண்ட மூடி அமைந்திருப்பது இதன் சிறப்பம்சம் எனலாம்.

## பயன்பாடு
தற்போது வழக்கொழிந்து போய் விட்ட இப்பாவனை பொருள் பயணங்களும் வசதிகளும் தற்போது போல இலகுவற்றிருந்த காலங்களில் தம் நீண்ட வழிப்பயணத்துக்காக பானங்களை இதில் இட்டு நிரப்பி எடுத்துச் செல்ல பயன்பட்ட ஒரு சாதனமாகும்.

## மேற்கோள்கள்

பகுப்பு:தமிழர் பயன்பாட்டுப் பொருட்கள்
புனிதர்கள் கோஸ்மாஸ் மற்றும் தமியான்

**புனிதர்கள் கோஸ்மாஸ் மற்றும் தமியான்** ()  (இறப்பு சுமார் 287),  இரட்டைப் பிள்ளைகளான இவர்கள், அரேபியாவைச் சேர்ந்த கிறிஸ்தவர்கள். துருக்கி நாட்டுச் சிசிலியா கடற்கரையருகே இலவசமாக பணம் வாங்காமல் மருத்துவத் தொண்டில் ஈடுபட்டிருந்தனர். இதனால் இவர்கள் *காசுபணம் இல்லாதவர்கள்* என்று அழைக்கப்பட்டனர். இவர்களின் தியாகங்கள், புனித வாழ்க்கை, குணமளிக்கும் சக்தி ஆகியவற்றினால் பலர் கிறிஸ்தவர்கள் ஆனார்கள் என்பர். பேரரசன் தியோக்கிளேசியன் கிறிஸ்தவர்களை துன்புறுத்திய போது இவர்கள் சிறையில் அடைக்கப்பட்டு சித்ரவதைப்படுத்தப்பட்டு தலைவெட்டப்பட்டு இறந்தனர்.

புனிதர்கள் கோஸ்மாஸ் தமியான் பெயரால் கிழக்கிலும் மேற்கிலும் பல ஆலயங்கள் உள்ளன.

## மேற்கோள்கள்

பகுப்பு:287 இறப்புகள்
பகுப்பு:கிறித்தவ மறைசாட்சிகள்
பகுப்பு:இரட்டையர்கள்
பகுப்பு:கிறித்தவப் புனிதர்கள்
பகுப்பு:மூன்றாம் நூற்றாண்டு பிறப்புகள்
திரிபு

* திரிபு (அறிவியல்).
* திரிபு (இலக்கணம்).
* திரிபு (செய்யுள்).
* திரிபு (பதம்).
திரிபு (இலக்கணம்)

தமிழில் சொல்லோடு சொல் இணையும் புணர்ச்சியில் சொற்களில் மாற்றம் உண்டாவதைத் **திரிபு** என வழங்குவர். இந்த மாற்றங்களைத் தொல்காப்பியம் மெய் பிறிதாதல், மிகுதல், குன்றல் என மூவகையாகப் பாகுபாடு செய்துகொள்கிறது.    நன்னூல் திரிதலை விகாரம் எனக் குறிப்பிடுகிறது. இதன் பாகுபாடுகளைத் தோன்றல், திரிதல், கெடுதல் எனக் குறிப்பிடுகிறது.  
* மிகுதல் (தோன்றல்)
** நிலா**ச்**சோறு, பலா**ப்**பழம்
* திரிபு - குன்றல் (கெடுதல்)
** மர(ம்) வேர்
* மெய் பிறிதாதல் - திரிதல்
** பால் சோறு = பாற்சோறு (நிலைமொழியில் திரிபு)
** கண் நன்று = கண்ணன்று (வருமொழியில் திரிபு)
** கள் நன்று = கண்ணன்று (இருமொழியிலும் நிரிபு
## அடிக்குறிப்பு

பகுப்பு:எழுத்திலக்கணம்
செய்யுள் விகாரம்

விகாரம் என்பது இயல்பு மாற்றம்.

செய்யுளில் எதுகை,மோனைகளுக்காகச் சில சொற்கன் தன் இயல்பு மாற்றத்தோடு கையாளப்படும். ஓசை ஒத்திசைவுக்காக இவை இவ்வாறு வருகின்றன.  
* வலித்தல் விகாரம்
: குறுந்தாட் பூதம் (குறுந்தாள் என்பதில் உள்ள [ள்] வல்லின [ட்] ஆயிற்று) 
* மெலித்தல் விகாரம்
: தண்டையின் இனக்கிளி கடிவோள் (தட்டை என்பதில் உள்ள [ட்] தண்டை என வரும்போது [ண்] ஆகி மெலிந்தது)
* நீட்டல் விகாரம்
: போத்தறார் புல்லறிவினார் (பொத்தறார் என்னும் சொல் போத்தறார் என நீண்டது) பொத்து > போத்து 
* குறுக்கல் விகாரம்
: நன்றென்றேன் தியேன் (தீயேன் என்பது தியேன் எனக் குறுகி வந்தது)
* விரித்தல் விகாரம்
: நெல் விளையும்மே (விளையுமே என்பது விளையும்மே என விரிந்தது)
* தொகுத்தல் விகாரம்
: நீ நாடுகென (நீ நாடுக என்பதன் இறுதியில் உள்ள [அ] தொக்குநின்றது அதாவது மறைந்து நின்றது) 
## அடிக்குறிப்பு

பகுப்பு:யாப்பிலக்கணம்
பகுப்பு:தமிழ் இலக்கணம்
பதம்

* பதம் (இசை).
* பதம் (தமிழ் இலக்கணம்), பகுபதம், பகாப்பதம், பகுபத உறுப்புக்கள்.
* பதம் (சொல் விளக்கம்).
அகபு

**புனித அகபு** அல்லது **புனித அகபுஸ்** () என்பவர் ஆதி கிறித்தவ திருச்சபையின் முதல் சீடர்களுள் ஒருவர். இவரை இறைவாக்கினர் என அப்போஸ்தலர் பணி குறிக்கின்றது. லூக்கா நற்செய்தி இல் குறிப்பிடப்படும் கிறித்துவின் எழுபது சீடர்களுள் இவரும் ஒருவர் என நம்பப்படுகின்றது.

திருத்தூதர் பணிகள் இன் படி இவர் எருசலேமிலிருந்து அந்தியோக்கியாவுக்கு வந்த இறைவாக்கினர்களுள் ஒருவர். இவர் தூய ஆவியாரால் ஏவப்பட்டு உலகமெங்கும் கொடிய பஞ்சம் ஏற்படப்போகிறது என்று முன்னுரைத்தார். அது கிளாதியு பேரரசர் காலத்தில் ஏற்பட்டது.

மேலும் திருத்தூதர் பணிகள் இன் படி, இவர் மற்ற சீடர்களிடம் சென்று திருத்தூதர் பவுலின் இடைக் கச்சையை எடுத்து தம் கைகளையும் கால்களையும் கட்டிக் கொண்டு, இந்தக் கச்சைக்குரியவரை எருசலேமில் யூதர்கள் இவ்வாறு கட்டிப் பிற இனத்தாரிடம் ஒப்புவிப்பார்கள் என எச்சரித்தார். இருப்பினும் பவுல் எருசலேமுக்கு சென்றார்.

இவர் பல கிறித்தவப்பிரிவுகளில் புனிதர் என ஏற்கப்படுகின்றார்.  கத்தோலிக்க திருச்சபையில் இவரின் விழா நாள் பிப்ரவரி 13 ஆகும்.

பாரம்பரியப்படி இவர் அந்தியோக்கியாவில் மறைசாட்சியாக இறந்தார் என்பர்.

## ஆதாரங்கள்
*"Agabus" at the *[[Catholic Encyclopedia]]*. Retrieved சனவரி 10, 2006.

## மேற்கோள்கள்

பகுப்பு:கிறித்தவப் புனிதர்கள்
பகுப்பு:கிறித்தவ இறைவாக்கினர்கள்
பகுப்பு:எழுபது சீடர்கள்
பகுப்பு:திருத்தூதர் பணிகள் நூலில் வரும் நபர்கள்
ஆம்பல் (அணிகலன்)

**ஆம்பல்** என்பது சங்ககாலத் தமிழ்ப் பெண்கள் அணியும் ஒருவகை வளையல் ஆகும். இந்த அணிகலன் இயற்கையாக மலர்ந்த ஆம்பல் மலரால் ஆனதாக இருந்திருக்கலாம்.   ஆம்பல் அணிகலனாகிய (வள்ளி) வளையலை அணிந்த மகளிர் குன்றுகளில் ஏறி நீரில் பாய்ந்து விளையாடியதை பரணர் என்ற சங்கப்புலவர் 

எனப் புறநானூறில் பாடியுள்ளார்.

## மேற்கோளும் குறிப்புகளும்

*

பகுப்பு:தமிழர் அணிகலன்கள்
பகுபத உறுப்புகள்

தனிச்சொல்லை மொழியியல் நோக்கில் நன்னூல் பதவியல்  என்னும் பகுதியில் அணுகுகிறது. பொருள் தரும் தனிச் சொல்லை அந்த நூல் பதம் எனக் குறிப்பிடுகிறது. பதத்தை அது பகுபதம், பகாப்பதம் என இரண்டு பகுதிகளாக்கிக் கொண்டுள்ளது. பகுதி, விகுதி, இடைநிலை, சாரியை, சந்தி, விகாரம் என்பன பகுபத உறுப்புக்கள்.

இவற்றில் சந்தி என்னும் வடசொல்லுக்கு இணையான தமிழ்ச்சொல் ‘**இசைப்பு**’ என்று சூடாமணி நிகண்டு நூல் காட்டுகிறது.   

## சில எடுத்துக்காட்டுகள்

## திருக்குறள் சொற்கள்
### 1
அகரம் முதல எழுத்து எல்லாம் ஆதி பகவன் முதற்றே உலகு
:அகரம் - [அ+கரம்] - அ (எழுத்தைச் சுட்டும் பெயர்ப் பகுதி). கரம் (எழுத்துச் சாரியை)
:முதல - [முதல்+அ] - முதல் (முந்துதலைக் குறிக்கும் வினைப் பகுதி), அ (பன்மை வினைமுற்று விகுதி)
:எழுத்து - எழுது (வினைச்சொல்), எழுத்து (வினைச்சொல் ஒற்று இரட்டிப் பெயர்ச்சொல்லாக மாறியது)
:எல்லாம் - இடைச்சொல்
:ஆதி - [ஆ+த்+இ] - ஆ (ஆதலையும், ஆக்குதலையும் குறிக்கும் பகுதி), த் (எழுத்துப்பேறு), இ (பெண்பால் பெயர்ச்சொல் விகுதி) 
:பகவன் - [பகவு+அன்] - பகவு (பகுபடுதலைக் குறிக்கும் பெயர்), அன் (ஆண்பால் விகுதி)
:முதற்றே - [முதல்+து+ஏ] - முதல் (முந்துதலைக் குறிக்கும் வினைப் பகுதி), து (ஒன்றன்பால் வினைமுற்றி விகுதி). ஏ (தேற்றப்பொருள் தரும் ஏகார இடைச்சொல்)
இதனால் தெரியவரும் பிழிவு.
:ஆதி என்பது ஆகுவதும், ஆக்குவதுமாகிய பொருள். இது பெண்பால்.
:பகவன் என்பது நம்மோடும் பேரண்டத்தோடும் பகுதிப்பட்டுக் கிடக்கும் ஆண்.
:இந்த ஆதியாகிய பகவன் உலகுக்கு முதல் 
:இந்த இருப்பு, இயக்க அமைதியானது, 'அ' எழுத்து பிற எல்லா உரு எழுத்துக்களுக்கும் ஆதியாகவும், அவற்றின் உள்ளே ஊடுருவிக் கிடக்கும் ஒலியெழுத்தாகவும் உள்ளது போன்றது.

### 2
கற்றதனால் ஆய பயன் என் கொல் வால் அறவன் நல் தாள் தொழாஅர் எனின். 
:கற்றதனால் – [கல் (கற்று) ற் அது அன் ஆல்] – கல் (அறிவைத் தோண்டுதலை உணர்த்தும் பெயர்ச்சொல் - பகுதி), கற்று (கல்+ற்+உ), ற் (இறந்தகால இடைநிலை), அது (பெயராக்கப் பின்னொண்டு), அன் (சாரியை), ஆல் (மூன்றாம் வேற்றுமை உருபு)
:ஆய - [ஆ (ய்) அ] -  ஆ (ஆதலை உணர்த்தும் பகுதி), ய் (உடம்படுமெய்), அ (பெயரெச்ச விகுதி)
:பயன் – பயத்தலைக் குறிக்கும் பெயர்.
:என் – வினாச்சொல்
:கொல் - இடைச்சொல்
:வால் – தூய்மையை உணர்த்தும் உரிச்சொல். சூரிய ஒளியில் ஏழு வண்ணங்களின் துகள்கள் சுழன்றுகொண்டிருக்கின்றன. ஆனால் அந்த வண்ணங்கள் தன்னை வெளிக்காட்டாமல் பிற உருப்பொருள்களைக் காட்டுகின்றன. இப்படி உருவ, அருவப் பொருள்களையும் உயிரின் இயக்கத்தில் அறிவாக இயங்கிக் காட்டுவதுதான் வாலறிவு.
:அறிவு – அறியும் இயக்கமும், அறியப்படும் பொருளும் அறிவு. (பெயர்ச்சொல்)
:நல் – நன்மை தருவதை உணர்த்தும் உரிச்சொல்
:தாள் – காலடி இயக்கமாகிய முயற்சியை உணர்த்தும் பெயர்ச்சொல்
:தொழாஅர் – [தொழு (தொழ்) ஆ அ ர்] – தொழு (பகுதி), தொழ் என ஈறு கெட்டு நின்றது விகாரம், ஆ (எதிர்மறை இடைச்சொல்), அ (அளபெடை), ர் தொல்காப்பியம் காட்டும் பலர்பால் வினைமுற்று விகுதி), - [தொழு ஆ (அ) ஆர்] எனப் பகுத்துக் காண்பது நன்னூல் வழி காணும் நெறி – ஆ (எதிர்மறை இடைச்சொல் மறைந்து நின்றது), ஆர் (பலர்பால் வினைமுற்று விகுதி)
:எனின் – [என் இன்] – என் (என்று சொல்லு என்னும் பொருள்படும் வினைச்சொல்) சிலப்பதிகாரத்தில் ‘என்’ என்னும் அசைச்சொல்லால் காதைப்பாடல்கள் முடிகின்றன. அவை வெறும் அசைநிலைகள் மட்டுமல்லாமல் என்று சொல்லு என்னும் பொருளையும் தருவன.

இந்தச் சொல்லமைதி விளக்கத்தால் பெறப்படும் பிழிவு.
:கற்றதன் பயன் அறிவின் முயற்சியைத் தொழுதல்.

## மேற்கோள்கள்

பகுப்பு:சொல்லிலக்கணம்
பகுப்பு:மொழியியல்
*
பதம் (சொல் விளக்கம்)

**[[பதம்]]** என்னும் சொல் பல பொருள்களை உணர்த்தும். அவை பதம் செழ்தலோடு தொடர்புடையவை.
* பதம் செய்த உணவு
: பதம் என்னும் சொல் சங்ககாலத்தில் சமைத்த தானிய உணவோடு சேர்த்து உண்ணப் பயன்படுத்தப்படும் குழம்பு, பொறியல் முதலான கூட்டுப் பொருள்களை உணர்த்தப் பயன்படுத்தப்பட்டது. .இதனை இக்காலத்தில் பதார்த்தம் என வழங்குகிறோம். அர்த்தம் எனும் சொல் பாதி என்னும் பொருளைத் தரும். பதம் பாதி, அதனோடு சேரும் அர்த்தம் பாதி என அமைவது பதார்த்தம். 
* நடத்தை
: பதமாக நடந்துகொள்ளுதல்  எண்பதத்தான் பண்புடைமை  
* தனிசொல்
: பெயராகவோ, வினையாகவோ, பகுபத உறுப்புக்களாகவோ அமைந்து விளங்கும் சொல். நன்னூல் தனிச்சொல்லைப் பதம் எனக் குறிப்பிடுகிறது. 
: நெல்லை உணர்த்தும் சொற்களில் ஒன்று **சொல்.**
: நெல்லைப் பதப்படுத்தி ஆக்கும் சோறும் பதம் எனப்படும்.
: தமிழ்ச்சொல்லைப் பகுதி, விகுதி என்றெல்லாம் பதப்படுத்திக் காட்டுவது நன்னூலிலுள்ள பதவியல். 
: இந்த வகையில் பதம் என்பது **தமிழ்ச்சொல்.** 
## அடிக்குறிப்பு

பகுப்பு:சொல்விளக்கம்
சீ சின்பிங்

**சீ சின்பிங்** (*Xi Jinping*, பின்யின்: *Xí Jìnpíng*; பிறப்பு 1 சூன் 1953) சீன மக்கள் குடியரசின் அரசுத்தலைவரும்.  சீனப் பொதுவுடமைக் கட்சியின் பொதுச் செயலரும் சீன மக்கள் குடியரசு மைய இராணுவ ஆணையத்தின் தலைவரும் ஆவார்.

பொதுவுடமை முதுவர் ஜீ சோங்ஷூன்னின் (1913–2002) மகனான ஜிங்பிங் துவக்கத்தில் பெரும்பாலும் ஃபுஜியன் மாகாணத்தில் பணிபுரிந்து வந்தார். பின்னதாக இவர் அடுத்திருந்த ஜீசியாங் மாகாணத்தின் கட்சித் தலைவராகவும் சாங்காய் நகர கட்சித் தலைவராகவும் நியமிக்கப்பட்டார். ஊழலுக்கு எதிரானவராகவும் அரசியல் மற்றும் வணிகப் பொருளாதார நிலைகளில் திறந்த மனதுடையவராகவும் அறியப்படுகிறார்.

## சான்றுகோள்கள்

## வெளி இணைப்புகள்
*Biography  at www.chinavitae.com
*Xi Jinping collected news and commentary at the China Digital Times
**feature artice on Xi, 29 September 2012
*
* U.S. Embassy Beijing, Portrait of Xi Jinping , via United States diplomatic cables leak
*Osnos, Evan, "China’s Valentine’s Day in Washington", *The New Yorker*, 14 February 2012. Review of comment accompanying Xi's visit.

பகுப்பு:1953 பிறப்புகள்
பகுப்பு:சீன அரசியல்வாதிகள்
பகுப்பு:வாழும் மக்கள்
பகுப்பு:ஆசிய அரசுத்தலைவர்கள்
வீ. ரேணுகாதேவி

**வீ. ரேணுகாதேவி** (பிறப்பு: ஆகத்து 14, 1954) என்பவர் ஒரு தமிழகக் கல்வியாளர் மற்றும் எழுத்தாளர் ஆவார். விருதுநகர் மாவட்டம், அருப்புக்கோட்டையில் பிறந்த இவர் மதுரை காமராசர் பல்கலைக்கழகத்தில் மொழியியல்துறைத் தலைவராகவும், மொழியியல் மற்றும் தகவல் தொடர்பியல் புலத் தலைவராகவும் பணியாற்றி பணி நிறைவு செய்தவர். தற்போது மதுரை காமராசர் பல்கலைக்கழகத்தில் தகைசால் பேராசிரியராகப் பணியாற்றி வருகிறார். தமிழ், மொழியியல் ஆகிய துறைகளில் முதுகலைப்பட்டமும், மொழியியலில் முனைவர் பட்டமும், தெலுங்கு மொழியில் பட்டயமும் பெற்றிருக்கிறார். தேசிய அளவிலான 15 பணிமனைகள் மற்றும் கருத்தரங்குகளை இவர் நடத்தியுள்ளார். அகில இந்திய வானொலியில் 15 முறை இவர் உரையாற்றியுள்ளார். கல்வி தொடர்பான பன்னாட்டு இதழ்களில் இவரது 78 கட்டுரைகள் வெளியாகியுள்ளன. மொழியியல் தொடர்பான சில நூல்களையும் எழுதியுள்ளார்.

## எழுதியுள்ள நூல்கள்

#Grammatical Comparison of Tamil and English: A Typological Study - சூன், 1997.
#Typology of Kinship Terms - 1997.
#தமிழ்நாட்டில் மொழிச்சிறுபான்மையினர் - ஆகஸ்ட், 1997.
#இலக்கண ஆய்வுகள் - ஜனவரி, 2005.
#An Indo - Aryan Language in Madurai - சூலை, 2005.

## பல்கலைக்கழகக் கல்விக்குழு உறுப்பினர்

இவர் இந்தியாவிலுள்ள சில பல்கலைக்கழகங்களில் கல்விக்குழு உறுப்பினராக நியமிக்கப்பட்டுப் பணியாற்றி வருகிறார்.

## தேர்வுக்குழு உறுப்பினர்

இவர் கீழ்க்காணும் பல்கலைக்கழகம் மற்றும் தன்னாட்சிக் கல்லூரிகளில் தேர்வுக்குழு உறுப்பினராகப் பணியாற்றி இருக்கிறார்.

### பல்கலைக்கழகம்
#மதுரை காமராசர் பல்கலைக்கழகம், மதுரை.
#தமிழ்ப் பல்கலைக்கழகம், தஞ்சாவூர் (மொழியியல் துறை மற்றும் மொழி பெயர்ப்புத் துறை)
#பாரதியார் பல்கலைக்கழகம், கோயம்புத்தூர்.
#அண்ணாமலைப் பல்கலைக்கழகம், சிதம்பரம்.
#பெரியார் மணியம்மை பல்கலைக்கழகம், வல்லம், தஞ்சாவூர்.
#நடுவண் பல்கலைக்கழகம், புதுச்சேரி.
#கேரளப் பல்கலைக்கழகம், கேரளா.
#திராவிடப் பல்கலைக்கழகம், குப்பம், ஆந்திரப் பிரதேசம்.

### கல்லூரிகள்
#அமெரிக்கன் கல்லூரி, மதுரை.
#டோக் பெருமாட்டி கல்லூரி, மதுரை.

## ஆட்சிக்குழு உறுப்பினர்

இவர் மதுரை காமராசர் பல்கலைக்கழகத்தின் பிரதிநிதியாக சில கல்லூரிகளின் ஆட்சிக்குழு உறுப்பினராகப் பணியாற்றி வருகிறார்.

## பாராட்டு மற்றும் விருதுகள்

இவரது தமிழ் இலக்கியப் பணிகளைப் பாராட்டிப் பல்வேறு அமைப்புகள் பாராட்டுச் சான்றிதழ்களை வழங்கியிருக்கின்றன. தமிழ்நாடு அரசின் தமிழ் வளர்ச்சித் துறையின் வழங்கப்பட்டு வரும் பாவேந்தர் பாரதிதாசன் விருதினையும் இவர் பெற்றிருக்கிறார்.(2015)

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாட்டுக் கல்வியாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:விருதுநகர் மாவட்ட மக்கள்
ஆம்பல் (மருந்து)

**ஆம்பல்** என்பது சங்க காலத்தில் பயன்படுத்தப்பட்ட ஒரு மருந்து ஆகும். ஆம்பல் மலரின் இதழ், விதை, தண்டு, கிழங்கு என்பன அக்காலத்தில் மருந்தாகப் பயன்படுத்தப்பட்டன போர்களின் போது போர் வீரர்களுக்கு ஏற்பட்ட வெட்டுக் காயத்திற்கு கருங்குழம்பைப் பூசி, நெருப்பில் கடுகையும் ஆம்பல் இதழ்களையும் இட்டு வரும் புகையை ஊதியதாகப் புறநானூற்றில் குறிப்புகள் காணப்படுகின்றன. 

இன்றும் நம் நாட்டு மருத்துவத்தில் தென்னங் குருத்து, வேம்பு, புளி, நெல்லி இவற்றின் இலைகளும், அல்லி, தாமரை, குவளை, செவ்வாழைப் பூக்களும் சிரங்கு, கரப்பன், தொழுநோய் (குட்டம்) போன்ற பல தோல் நோய்களுக்கும் புண்களுக்கும் இவற்றின் புகை ஊதப்படுகிறது. இவற்றின் புகை கெட்ட ஆவிகளைப் போக்கும் என்ற நம்பிக்கையும் அக்காலத்தே இருந்துள்ளது.

## மேற்கோளும் குறிப்புகளும்

பகுப்பு:சித்த மருத்துவம்
ஆம்பல் (எண்)

**ஆம்பல்** (எண்) என்பது அளவு காட்டாமல் மிகுதியைக் குறிப்பிடும் எண்ணுப்பெயர்களுள் ஒன்றாகும். இதனை அல்பெயர் எண் எனத் தொல்காப்பியம் குறிப்பிடுகிறது.  பதினைந்து இலக்கம் கொண்ட பேரெண் சங்கத்தமிழர்களால் ஆம்பல் என அழைக்கப்பட்டது. அதாவது நூறு திரிலியனை ஆம்பல் என அழைத்தனர். (ஆம்பல்  = 100,000,000,000,000 = 1014  = நூறு திரில்லியன்)

சேரலாதன் ஈழத்தின் மாந்தை நகரில் இருந்த அவனது அரண்மனை முற்றத்தில் ஆம்பல் மதிப்பிலான (நூறு திரிலியன்) பொருளை நிலம் தின்னக்(அழிந்து போகுமாறு) கைவிட்டான் என்பதை மாமூலனார் என்ற புலவர் அகநானூற்றில் குறிப்பிடுகிறார்.
 

பதிற்றுப்பத்து என்ற இலக்கியம் செல்வக்கடுங்கோ வாழியாதன் என்ற மன்னனைக் கபிலர் வாழ்த்துவதாக 

" இலைகளால் சூழப்படாத பூக்கள் அல்லாத பல ஆம்பல் என்னும் பேரெண்ணும, அதனை ஆயிரத்தால் பெருக்கிய வெள்ளம் என்னும் பேரெண்ணும் சேர்ந்த எண்ணிக்கை கொண்ட பல 
ஊழிக்காலம் நீ வாழ்வாயாக!"எனக் குறிப்பிடுகிறது.
## மேற்கோள்களும் குறிப்புகளும்

பகுப்பு:தமிழ்க் கணிதம்
ஆம்பல்

* ஆம்பல் மலர்
* ஆம்பல் (எண்)
* ஆம்பல் பண்
* ஆம்பல் குழல் (இசைக்கருவி)
* ஆம்பல் (மருந்து)
* ஆம்பல் (அணிகலன்)
பால் உணர்த்தும் ஈறுகள்

பால் உணர்த்தும் ஈறுகளைப் **பாலறி கிளவி** எனத் தொல்காப்பியம் குறிப்பிடுகிறது. அவற்றை அது **ன், ள், ர், ப, மார், து, று, டு, அ, ஆ, வ ** என்னும் 11 எழுத்துகள் என வரையறுத்துச் சுட்டிக் காட்டுகிறது.  உயர்திணையில் ஆண்பால், பெண்பால், பலர்பால், அஃறினையில் ஒன்றன்பால், பலவின்பால் என்பன தமிழ் மொழியில் உள்ள ஐந்து பால்கள்.

பெயரும் வினையுமாக வாக்கியம் அமையும்போது பெயரில் தோன்றும் பாலறி கிளவியும், வினையில் தோன்றும் பாலறி கிளவியும் மயக்கமின்றி (முரண்படாமல்)வருதல் நெறி. 
* நல்லவ**ன்** வந்தா**ன்** (ஆண்பால்)
* நல்லவ**ள்** வந்தா**ள்** (பெண்பால்)
* நல்லவர் வந்தா**ர்** (பலர்பால்), வரு**ப** (எதிர்காலம்), ஆர்த்தார் கொண்**மார்** வந்தார். (முற்றெச்சம்)
* நல்ல**து** வந்த**து** (ஒன்றன்பால்) ஆடு ஓடிற்**று**, தவளை குண்டுகட்**டு** (குண்டுக்கண் உடையது)
* நல்லவை வந்தன(**அ**) (பலவின்பால்), தீயவை வாரா(**ஆ**), அவை உண்கு**வ** (எதிர்காலம்) 

நன்னூல் இவற்றை விகுதி என்று பதத்தின் பகுதியாகக் காட்டுகிறது.

## அடிக்குறிப்பு

பகுப்பு:தொல்காப்பியம்
பகுப்பு:சொல்லிலக்கணம்
விகுதி

நன்னூல் வகுத்துக் காட்டும் பகுபத உறுப்புகளில் ஒன்று **விகுதி.** தொல்காப்பியம் இதனைப் பாலறி கிளவி எனக் குறிப்பிடுகிறது. தொல்காப்பியத்தில் 11 எழுத்துக்கள் பாலறி கிளவிகளாகக் காட்டப்பட்டுள்ளன.

## தொல்காப்பியம் காட்டும் பாலறி கிளவி
**ன், ள், ர், ப, மார், கு, டு, று, அ, ஆ, வ** – ஆகிய 11 எழுத்துகளும் இரண்டு திணைகளிலும் உள்ள ஐந்து பாலையும் காட்டும் பால் அறி கிளவிகளாம். இதனை,

என்ற நூற்பா உணர்த்துகிறது.

## நன்னூல் குறிப்பிடும் விகுதிகள்
### வினைச்சொல் விகுதிகள்
நன்னூல் இலக்கணம் வினைச்சொல் விகுதிகளைக் குறிப்பிடுகிறது.
* விகுதிகளுக்கு உரிய எடுத்துக்காட்டுகள் அடிக்குறிப்பாகத் தரப்பட்டுள்ளன.

என்பவும் பிறவும் எனக் குறிப்பிடுகிறது. 

### காலம் காட்டும் விகுதி

## பெயர்சொல் விகுதிகள்
அ
## அடிக்குறிப்பு

பகுப்பு:நன்னூல்
பகுப்பு:பகுபத உறுப்புகள்
ஆம்பல் பண்

**ஆம்பல் பண்** என்பது ஒருவகைப் பண்ணாகும்[இராகம்]. சங்க இலக்கியங்களில் இப்பண்ணைப் பற்றிய செய்திகள் காணப் பெறுகின்றன.  முல்லை நில மக்களாகிய கோவலர்கள் ஆம்பல் பண்ணை இசைக்கின்றனர். தட்டை, தண்ணுமை போன்ற தாள இசைக்கருவிகளுடன் மாலைக் காலத்தில் ஆம்பல் பண்ணை இசைத்து மகிழ்கின்றனர் என நற்றிணை கூறுகிறது.

பசுக்களை ஓட்டி வரும் இடையர்களின் ஆம்பல் பண்ணுடன் சேர்ந்து யாழில் செவ்வழிப் பண்ணுக்கு மெருகூட்டினார்கள் என்பதை 

என்று அகநானூறு குறிப்பிடுகின்றது. மேலும் ஐங்குறுநூறு (215 : 3-5), குறிஞ்சிப்பாட்டு (221-222)ஆகியவற்றிலும் சிலப்பதிகாரத்திலும் ஆம்பல் பண் பற்றிய குறிப்புகள் காணப்படுகின்றன.

## மேற்கோளும் குறிப்புகளும்

பகுப்பு:தமிழிசை
ஆம்பல் குழல் (இசைக்கருவி)

**ஆம்பல் குழல்** என்பது சங்க இலக்கியங்கள் குறிப்பிடும் ஒருவகை  காற்றிசைக் கருவியாகும். மூங்கிலையும் ஆம்பல் என்று பண்டைய நூல்கள் குறிக்கின்றன. ஆம்பல் பண்ணை இசைத்த குழலை ஆம்பல் குழல் எனவும் அழைத்திருக்கலாம்.  எனவே ஆமபல் என்பது ஆம்பலின் தண்டில் செய்த குழல் அல்லது மூங்கிலால் செய்த குழலைக் குறிக்கலாம்.   

சிலப்பதிகாரம், நற்றிணை, ஐங்குறுநூறு, குறிஞ்சிப்பாட்டு ஆகிய சங்க இலக்கியங்களில் ஆம்பல் குழல் பற்றிய குறிப்புகள் காணப்படுகின்றன. சங்க இலக்கியத்தில் ஒன்றான குறிஞ்சிப்பாட்டு அழகிய ஆம்பல் குழல் தெளிவான இசையை வெளிப்படுத்தும் என்பதை

“ஆம்பல் அம் தீங்குழல் தெள்விளி பயிற்ற” 
எனக் கூறுகின்றது.

சிலப்பதிகாரம் ஆய்ச்சியர் குரவையில்,

ஆம்பல் தண்டு நடுவே துளையுடையது. அதனை

"நீர்வளர் ஆம்பல் தூம்பு திரள் கால்"

என நற்றிணை சொல்வதால் அறியலாம். 

ஐங்குறுநூறு ஆம்பல் பண் இனிமையாய்  ஒலிப்பதை

“தீங்குழல் ஆம்பலின் இனிய இமிரும்”
எனச் சொல்வதால் அறியலாம்.

## மேற்கோள்களும் குறிப்புகளும்

பகுப்பு:காற்று இசைக்கருவிகள்
இசுரேல் தேசம்

**இசுரேல் தேசம்** (, *Land of Israel*) என்பது *தென் மத்தியதரைக் கடலின் கிழக்கோர நிலப்பகுதியினால்* சூழப்பட்ட பிரதேசத்தினைக் குறிக்கப்பயன்படும் பெயராகும். இது கானான், பாலஸ்தீனம், வாக்களிக்கப்பட்ட நாடு, அல்லது புனித பூமி எனவும் அழைக்கப்படும்.  சமய நம்பிக்கையுள்ள யூதர்கள் இப் பகுதி கடவுளால் யூத மக்களுக்கு உடைமையாக்கிக் கொள்ள கொடுக்கப்பட்டது என, தோராவின் அடிப்படையில், குறிப்பாக ஆதியாகமம், யாத்திரையாகமம் மற்றும் இறைவாக்கினர்களின் நூல்களின் அடிப்படையில் நம்புகின்றனர். ஆதியாகமத்தின்படி, கடவுளினால் ஆபிரகாமுக்கும், அவருடைய மகன் ஈசாக்குக்கும், அவருடைய மகன் யாக்கோபுக்கும், அவர்களின் சந்ததியினரான இசுரேலியர்களுக்குக் அத் தேசம் வாக்களிக்கப்பட்டது. 

## உசாத்துணை

பகுப்பு:யூதப் புனித இடங்கள்
பகுப்பு:விவிலிய இடங்கள்
பகுப்பு:இசுரேலிய புவியியல்
பகுப்பு:எபிரேய விவிலிய இடங்கள்
பகுப்பு:சீயோனிசம்
பெருமகிழ்ச்சிமாலை

**பெருமகிழ்ச்சிமாலை** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். பெண்களுடைய அழகு, குணம், ஆக்கம், சிறப்பு முதலியவற்றைக் கூறுவது பெருமகிழ்ச்சி மாலையாகும் எனப் பாட்டியல் நூல்கள் இலக்கணம் வகுத்துள்ளன. 
## குறிப்புகள்

## உசாத்துணைகள்
* சுந்தரமூர்த்தி, கு. (பதிப்பாசிரியர்), முத்துவீரியம்

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
எருசலேம் புனித பூமியின் மாதிரி

thumb|300px|right|இரண்டாம் கோவில் கால எருசலேமின் அளவு மாதிரி, இஸ்ரேல் அருங்காட்சியகம்
**எருசலேம் புனித பூமியின் மாதிரி** என்பது இரண்டாம் கோவில் கால எருசலேம் நகரின் 1:50 அளவு மாதிரியாகும். இம் மாதிரி அதன் மூல இடத்திலிருந்து இஸ்ரேல் அருங்காட்சியகத்திற்கு சூன் 2006 நகர்த்தப்பட்டது.

## வரலாறு
thumb|200px|ஏரோதின் தேவாலயம்

## உசாத்துணை

## வெளி இணைப்புகள்

* Israeli museum website 

பகுப்பு:எருசலேம்
தாவீதின் நகர்

[thumb|250px|தாவீதின் நகர், [எருசலேம் புனித பூமியின் மாதிரி]]
**தாவீதின் நகர்** (*City of David*, , ) என்பது எருசலேம் பகுதியில் அமைந்த புராதன குடியேற்ற இடமும் விவிலிய எருசலேம் அடையாளத்தின்படி பாரிய தொல்பொருள் இடமும் ஆகும். இது கோவில் மலையிலிருந்து தெற்கே செல்லும் குறுகிய நிலக்கூம்பு ஆகும். இது வெண்கல யுகத்தில் சுவர் கொண்ட நகராகவும், பாரம்பரியத்தின்படி தாவீது அரசர் இங்கு தன் அரண்மனையினை கட்டி தன் தலைநகரை நிறுவிய இடமாகவும் உள்ளது. தாவீதின் நகர் இயற்கையாகவே மேற்கில் தைரோபன் பள்ளத்தாக்கு, தெற்கில் கின்னம் பள்ளத்தாக்கு, கிழக்கில் கிதரோன் பள்ளத்தாக்கு மற்றும் வழுக்கும் பள்ளத்தாக்கினால் பாதுகாப்பப்பட்டது.

## உசாத்துணை

## வெளி இணைப்புகள்

* City of David 
* From Shiloah to Silwan project 
* Shady Dealings in Silwan: An Ir Amim Report
* Did I Find King David's Palace?  Biblical Archaeology Review
* The Dig Dividing Jerusalem: Ahdaf Soueif writes on Silwan in the Guardian

பகுப்பு:எருசலேம்
கங்கவார்

**கங்கவார்** எனப்படுபவர்  கங்கவார் நாயுடு என்று அழைக்கபடுவர்  மேலும் இவர்கள்  போய நாயக்கர்களின் ஒரு பிரிவே ஆவர். இவ்வேட குடும்பம் இராமாயணம் எழுதிய கிராத் (Kirat ) எனும் வம்சாவளியான வால்மீகி முனிவரின் குலத்தினை சார்ந்தவர்களாவர். **நாயக்** (Nayak) எனும் பெயர், மலைமீது வேட்டையாடும்  போயர் என்றழைக்கபடும்  வேடர்களின் பரம்பரை பட்டமாகும், மேலும் ஓடும் நீரில் மீன்களை வேட்டையாடும் இனமான வால்மீகி மக்கள் என அழைக்கப்படும். போய பாளையக்காரர்கள் ஒரு பிரிவே முத்துராஜா எனப்படும் ராஜூ நாயக்கராவார். முடிராஜ் இனத்தினை  முத்தராசி , தேனுகோல்லு, முத்துராசன், முத்திராஜுலு, நாயக், பாண்டு, தெலுகுடு, தெலுகா, தலாரி, கோழி என்று அந்திரப் பிரதேசதிலும், கங்கவார்,கங்கமதா,பேஸ்த, போய, கபீர், காபல்கார், கங்கைபுத்திரர், மற்றும் கோழி என்றும் கருநாடகத்தில் அழைக்கபடுவர். தமிழகத்தில் முத்திரையர் மற்றும் முத்தரையர்,முத்துராஜா என்றழைப்பர்  மேலும் இம்மக்களை இந்தியாவின் வடமாநிலங்களில் கோலி (Koli) என்றும்  அழைப்பர். இன்றைய ஆந்திரப் பிரதேசத்தின் சில பகுதிகளையும், முழுமையான கருநாடகப் பகுதிகளையும் தமிழ்நாட்டின் ஒருசில பகுதிகளையும் போய நாயக்கர்கள் பாளையங்களாக பிரித்து அரசாண்டது வரலாற்றுச்சுவடுகள் மூலம் அறியப்படுகின்றது .

## மேற்கோள்கள்

பகுப்பு:சாதிகள்
வி. மி. ஞானப்பிரகாசம்

வண. **வி. மி.ஞானப்பிரகாசம் அடிகளார்** தமிழறிஞரும், தமிழ்ப் பேராசிரியரும், கத்தோலிக்கத் துறவியும் ஆவார்.

## வாழ்க்கைக் குறிப்பு
ஞானப்பிரகாசம் திருச்சிராப்பள்ளி வளனார் மேனிலைப் பள்ளியில் பயின்று, பின்னர் திருச்சிராப்பள்ளி தூய வளனார் கல்லூரியில் இளங்கலைப் படிப்பையும் சென்னைப் பச்சையப்பன்  கல்லூரியில் முதுகலைப் படிப்பையும் நிறைவேற்றினார். சென்னைப் பல்கலைக்கழகத்தில் பேராசிரியர் மு. வரதராசனாரின் வழிகாட்டுதலில் வீரமாமுனிவர் பற்றி ஆய்வை மேற்கொண்டு முனைவர் பட்டம் பெற்றார். கத்தோலிக்கத் துறவிக்குரிய குருத்துவக் கல்வியைச் செண்பகனூரிலும், புனேயிலும் நிறைவு செய்தார்.

1957 முதல் 1973 வரை, சென்னை இலயோலா கல்லூரியில் தமிழ்ப் பேராசிரியாகப் பணியாற்றினார். பின், 1973 முதல் 1974 வரையும், பின், 1977 முதல் 1985 வரையும், பாளையங்கோட்டை சவேரியார் கல்லூரியில் பேராசிரியாகப் பணியாற்றினார். 1974 முதல் 1977  வரையில் அருளானந்தர் கல்லூரியில் பணியாற்றியுள்ளார்.

செண்பகனூர் ஆவணக் காப்பக ஒருங்கிணைப்பாளராக, 1985 முதல் 1988 வரை பொறுப்பேற்றுப் பணி புரிந்துள்ளார். 1988-ல் மதுரை காமராசர் பல்கலைக்கழகக் கிறித்துவ இயல்துறைப் பேராசிரியராகவும் பணியாற்றியுள்ளார். 

கோலாலம்பூரிலும், பாரிசிலும் நிகழ்ந்த உலகத் தமிழ் மாநாட்டில் கலந்து கொண்டு, கட்டுரை வழங்கிய இவர், வெளிநாட்டு நூலகங்களில் உள்ள பழம் நூல்களைப் பார்வையிட, பிரான்சு, இங்கிலாந்து, உரோம் முதலிய நாடுகளுக்கும் சென்றுள்ளார்.

தவத்திரு தனிநாயகம் அடிகளார், தமிழ்ப் பண்பாடு என்ற பெயரில் தொடர்ந்து நடத்தி வந்த முத்திங்கள் இதழ், ஒரு சமயத்தில் நிறுத்தப்பட வேண்டிய சூழல் தோன்றியது. அப்போது இலயோலாவில் பணியாற்றிய ஞானப்பிரகாச அடிகளார், பேராசிரியர் க. ப. அறவாணன் போன்றோர் துணையுடன், அந்த இதழ் தொடர்ந்து  வெளிவரப் பெரிதும் துணை நின்றார். கருத்தரங்குகள் நிகழ்ந்தன. இதழ்கள் சிலவும் வெளிவந்து, சில காலத்திற்குப்பின் நின்றும் போயின. இந்தக் காலகட்டங்களில், Tamil Culture Academy உறுப்பினராகவும், பின் செயலராகவும் ஞானப்பிரகாச அடிகளார் தொண்டாற்றினார்.

## எழுதிய நூல்கள்
*திருக்குறள் - வீரமாமுனிவர் (இலத்தீன்) மொழிபெயர்ப்பு (2004)
*தமிழில் அறிவியல் கருத்துக்கள் (க. ப. அறவாணனுடன் இணைந்து, 1975)
*நாட்டுப்புற இலக்கியப் பார்வைகள் (க. ப. அறவாணனுடன் இணைந்து, 1974)

பகுப்பு:தமிழறிஞர்கள்
புங்குடுதீவு சண்முகநாதன் மகா வித்தியாலயம்

**புங்குடுதீவு சண்முகநாதன் மகா வித்தியாலயம்** இலங்கையின் வடக்கே புங்குடுதீவு கிழக்கு, வல்லன் மாவுதிடல் பகுதியில் அமைந்துள்ள பாடசாலை.

## வரலாறு
இந்த பகுதி பெரியவரும் சைவத் தொண்டருமான மார்க்கண்டு சோதிநாதர் தனது சொந்த காணியில் இந்த பாடசாலையை 1925 ஆம் ஆண்டில் ஆரம்பித்தார். தொடர்ந்து யாழ்ப்பாணம் சைவ வித்தியா அபிவிருத்தி சங்கத்தினால் நடத்தப்பட்டது. 1970 இல் பெற்றோர் கல்வி அமைச்சுடன் தொடர்பு கொண்டு இடப் பற்றாகுறையப் போக்குமுகமாக புதிய கட்டிடம் ஒன்றை கோரி இருந்தனர். அதற்கிணங்க புதிய கட்டிடம் ஒன்று அமைக்கப்பட்டது. இங்கு அறிவியல் கூடம் தொடங்கப்பட்டது. 

1972 இல் ஆரம்பப் பாடசாலையாக இருந்து வந்த இது தரம் உயர்த்தப்பட்டு உயர்தர வகுப்புகள் ஆரம்பிக்கப்பட்டன. இதன் பின்னர் சண்முகநாதன் கனிட்ட மகா வித்தியாலயமாகப் பெயர் மாற்றம் பெற்றது. 1991 அக்டோபரில் புங்குடுதீவு மக்களின் இடப்பெயர்ச்சி காரணமாக இப்பாடசாலை தொடர்ந்து இயங்காமல் இருக்கிறது. இடம்பெயர்ந்த மக்களின் கல்வி தேவை கருதி தென்மராட்சியில் இந்த பாடசாலை தற்காலிகமாக இயங்கியது. அங்கே அதிபராகப் பணியாற்றிய செ.சண்முகவடிவு கிழாலிக் கடலில் அகால மரணமாக இப்பாடசாலை மேற்கொண்டு அங்கேயும் இயங்காமல் போனது. புங்குடுதீவின் ஐந்து பாடசாலைகள் மீண்டும் இயங்கத் தொடங்கினாலும் இந்த பாடசாலை இன்னும் திறக்கப் படவில்லை.

1973இல் நடைபெற்ற யாழ் மாவட்ட பாடசாலைகளுக்கு இடையிலான சங்கீத நடன நாடகப் போட்டிகளில் சாம்ராட் அசோகன் என்னும் நாடகம் இரண்டாம் இடத்தை பெற்றது. அதே ஆண்டில் காவலூர் பாடசாலைகளின் மெய் வல்லுநர் போட்டிகளில் 13 வயது பிரிவில் பெண்களுக்கான வெற்றிக்கிண்ணத்தையும் பெற்றது.

இப்பாடசாலையின் அதிபர்களாக லோரன்ஸ் சேதுபதி செல்லையா, வை. கந்தையா, த. கனகரத்தினம் பொன்னுத்துரை, க. சீவரத்தினம், மூ. நடராசா, நாகரத்தினம், இ. நடராசா, சண்முகவடிவு ஆகியோர் பணியாற்றினர்.

பகுப்பு:புங்குடுதீவில் உள்ள பாடசாலைகள்
இடைநிலை

தனிச்சொல்லில் பகுதி முதலிலும், விகுதி இறுதியிலும் நிற்கும். இந்தப் பகுப்புக்குப் பின்னர் இடையில் நிற்பது **இடைநிலை.**  வினைச்சொல்லில் இது காலம் காட்டும். பெயர்ச்சொல்லில் ந், ஞ் முதலான எழுத்துக்களாய் வரும். தொல்காப்பியம் இதனைக் காலம் காட்டும் இடைச்சொல் என்று குறிப்பிடுகிறது.   நன்னூல் இதனைப் பகுபத உறுப்புக்களில் ஒன்றாகக் காட்டுகிறது.
## முக்கால இடைநிலை

* ஒவ்வொரு சொல்லையும் *நடந்தான், நடந்தாள், நடந்தனர், நடந்தது, நடந்தன, நடந்தேன், நடந்தோம், நடந்தாய், நடந்தீர்* என்பது போல ஐம்பால் மூவிடங்களுக்கும் பொருத்திப் பார்த்துக்கொள்ள வேண்டும்.

## பெயர் இடைநிலை
* 'ஞ்' - அறிஞன் 
* 'ந்' - பொருநன் 
* 'வ்' - ஓதுவான்  
* ‘ப்’ - காண்பவன்  
* 'ச்' - வலைச்சி  
* ’த்’ - வண்ணாத்தி  செக்காத்தி 

## வெளிப் பார்வை
* இறந்த கால இடைநிலை
* நிகழ் கால இடைநிலை 
* எதிர் கால இடைநிலை 
* பெயர் இடைநிலை

## அடிக்குறிப்பு

பகுப்பு:பகுபத உறுப்புகள்
கவரா

**கவரா** (*Gavara*) என்பது தென்னிந்தியாவில் வாழும் நான்கு வெவ்வேறான, வேறுபட்ட மற்றும் முற்றிலும் தொடர்பில்லாத சமூகங்களைக் குறிக்கப் பயன்படுத்தப்படும் சொல்லாகும்.

;கவரா பலிஜா:

கவரா எனப்படுவோர்  தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் பலிஜா சமூகத்தின்  உட்பிரிவினராக உள்ளனர். பலிஜா என்ற சொல்லுக்கு இணையான தமிழ் சொல் கவரை என்பதாகும். தமிழ்நாடு அரசு இடவொதுக்கீட்டுப் பட்டியலில், இவர்கள் பிற்படுத்தப்பட்ட பிரிவில் உள்ளனர். கவரைகள், வீர வளஞ்சியர் தர்மத்தின் பாதுகாவலர்களாக இருந்தனர் என கல்வெட்டுகள் குறிப்பிடுகின்றன. சோழன் பூர்வ பட்டயம் எனும் வரலாற்று நூலின்படி, சோழர் காலத்தில் செட்டிமையான பல குடிகளுக்கு தலைவர்களாக கவரை வளஞ்சியர்கள் நியமிக்கப்பட்டனர் என்பதை குறிப்பிடுகிறது. வளஞ்சியர்கள், சிவபெருமானை கவரேசுவரன் என்ற பெயரில் வழிபட்டதன் காரணமாக கவரைகள் என்ற பெயரைப் பெற்றதாக வரலாற்றாளர்கள்‎ குறிப்பிடுகிறார்கள். வளஞ்சியர் என்பது தற்கால பலிஜா என்ற வணிக மக்களைக் குறிப்பதாகும். கவரைகள், பலிஜா சமூகத்துடன் திருமண உறவுகளை கொண்டுள்ளார். இவ்விரு சமூகத்தவர்களும் கௌரி விரதத்தைக் கடைபிடிப்பது வருகின்றனர். 

;கவரா கோமதி:
கவரா என்பது கோமதி சமூகத்தின் உட்பிரிவின் பெயராகும். இம்மக்கள் கடற்கரையோர ஆந்திராவில் கணிசமான அளவில் வாழ்கின்றனர். தமிழ்நாட்டில் கோமதி சமூகத்தினர் கோமுட்டி செட்டியார் மற்றும் ஆரிய வைசியர் என்ற பெயரில் அறியப்படுகின்றனர்.

;கவரா (அனகாபள்ளி):
கவரா எனப்படுவோர் ஆந்திர மாநில விசாகப்பட்டினம் அருகே உள்ள அனகாபள்ளியில் காணப்படும் மிக சிறிய எண்ணிக்கையிலான சமூகமாகும். இவர்கள் கவரா பலிஜா சமூகத்துடன் தொடர்புடையவர்கள் அல்ல.
;கவரா (கேரளம்):
கவரா எனப்படுவோர் கேரளாவின் எர்ணாகுளம், பாலக்காடு மற்றும் திருச்சூர் மாவட்டங்களில் காணப்படும் துளு பேசும் சமூகமாகும். இவர்கள் கேரளா மற்றும் தமிழ்நாட்டின் அரசு இடவொதுக்கீட்டு பட்டியலில், பட்டியல் பிரிவில் உள்ளனர். இவர்கள் கவரா பலிஜா சமூகத்துடன் தொடர்புடையவர்கள் அல்ல.

## மேற்கோள்கள்

பகுப்பு:தெலுங்குச் சமூகங்கள்
விந்தையர்

**விந்தையர்** என்பவர் தென்காசி பெரிய கோயிலில் ஜீவ சமாதி அடைந்த சித்தராவார்.

## கதை
இவரைப் பற்றிய கதை தென்காசி பகுதிகளில் பின்வருமாறு கூறப்படுகிறது.

இவரின் ஊர் விந்தன்கோட்டை ஆகும். இந்த விந்தன்கோட்டை முதலாம் சடையவர்மன் குலசேகரன் ஆட்சியில் கட்டப்பட்டது. கோட்டை கட்டப்பட்டவுடன் அதற்கான பாண்டிய அமைச்சர்களுக்கு (சில சமயம் பாண்டிய வேந்தனின் சகோதரர்கள் அல்லது நேரடி உறவினர்களே இவ்வூரின் அமைச்சராக இருப்பர்) குருவாக இருப்பதற்குச் சிலர் நியமிக்கப்பட்டனர். அந்த வம்சத்தில் வந்தவரே விந்தையர் ஆவார். இவர் முதுமை அடைந்ததும் அகத்தியர் மூலம் சித்து நிலை அடைந்து செண்பகப்பொழில் பகுதியில் தவம் செய்து வந்தார்.

சடையவர்மன் பராக்கிரம பாண்டியன் (கி.பி. 1422 - 1463) தென்தமிழகப் பகுதிகளை ஆண்ட போது அவருக்கு தென்காசி பெரிய கோயிலை அகத்தியர் கூறும் நெறிமுறைப்படி கட்டுமாறு சிவன் கனவில் ஆணையிட்டார். அதன்படி பாண்டியன் அகத்தியரை வேண்ட அவர் தன் சீடர்களில் ஒருவனான விந்தையரிடம் பாண்டியனை அனுப்பினார். அவரின் ஆணைப்படியே இந்த கோயில் கட்டப்பட்டது. சடையவர்மன் பராக்கிரம பாண்டியன் விந்தையரையே தன் குருவாகவும் ஏற்றுக் கொண்டான். சில காலம் கழித்து விந்தையர் சமாதி நிலை எய்த அவருக்குத் தென்காசி கோயிலிலேயே சமாதியும் கட்டுவித்தான். தன் குருவை எப்போதும் தரிசித்தபடி தென்காசி பெரிய கோயிலில் இருக்கும் விந்தையர் சமாதியின் முன் தனது சிற்பத்தையும் அமைத்துக் கொண்டான்.

## மேற்கோள்களும் குறிப்புகளும்


பகுப்பு:சித்தர்கள்
பகுப்பு:இராசதந்திரிகள்
துயிலெடை நிலை

**துயிலெடை நிலை** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். மன்னனை உறக்கத்திலிருந்து எழும்படி வேண்டுவதாகப் பாடப்படுவது துயிலெடை நிலை எனப் பாட்டியல் நூல்கள் இலக்கணம் வகுத்துள்ளன. தொல்காப்பியக் காலத்தில் மன்னனைக் குறித்துப் பாடப்படும் இது ஒரு துறையாக இருந்தது. பின்னர் பக்திக் காலத்தில் இறைவனைத் துயில் எழுப்புவதாகப் பாடும் வழக்கம் ஏற்பட்டதுடன், தனியான ஒரு சிற்றிலக்கியமாகவும் உருவானது. இக்காலத்தில் இச் சிற்றிலக்கியம் **பள்ளியெழுச்சி** என்றும் அழைக்கப்படுவது உண்டு.

## குறிப்புகள்

## உசாத்துணைகள்
* சுப்பிரமணியன், ச. வே. (பதிப்பாசிரியர்), தமிழ் இலக்கண நூல்கள், மெய்யப்பன் பதிப்பகம், சென்னை. 2009.

## இவற்றையும் பார்க்கவும்
* பாட்டியல்
* தமிழில் சிற்றிலக்கியங்கள்

பகுப்பு:சிற்றிலக்கிய வகைகள்
மூன்றாம் கோவில்

thumb|right|எசேக்கியேல் தேவாலய திட்டம் - 19ம் நூற்றாண்டு பிரான்சிய கட்டடவியலாளரும் வேதாகம அறிஞருமாகிய சாள்ஸ் சிபிசினால் வரையப்பட்டது.
**மூன்றாம் கோவில்** அல்லது **[[எசேக்கியேல்|எசேக்கியேலின்]] தேவாலயம்** () என்பது எசேக்கியேல் நூலில் குறிப்பிடப்பட்டுள்ள வருங்காலஎருசலேம் கோவிலும், எல்லா மக்களும் பலி செலுத்தி விண்ணப்பம் செய்யும் வீடும் ஆகும். எருசலேமின் கோவில் மலையின் நிரந்தரமாக யாவே வாசம் பண்ணும் எல்லையற்ற வாசல் தளமாக எசேக்கியேல் இதை குறிப்பிட்டுள்ளார்.

## இவற்றையும் பார்க்க
* எசேக்கியேல் (நூல்) அதிகாரங்கள் 40–48
* இரண்டாம் கோவில் (யூதம்)
* சாலமோனின் கோவில்
* கோயில்
* எருசலேம் கோவில்

## உசாத்துணை

பகுப்பு:திரு உறைவிடமும் எருசலேம் கோவில்களும்
இயன்மொழி வாழ்த்து

**இயன்மொழிவாழ்த்து** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். இக்குடியிற் பிறந்தவர்களுக்கு எல்லாம் இந்தக் குணம் இயல்பானது என்றும், அவற்றை நீயும் இயல்பாகக் கொண்டிருக்கிறாய் என்றும், இன்னோர் போல நீயும் இயல்பாகக் கொடை அளி என்றும், உயர்ந்தோர் ஒருவனை வாழ்த்துவதாகக் கூறுவதும் இயன்மொழி வாழ்த்தாகும் எனப் பாட்டியல் நூல்கள் இலக்கணம் வகுத்துள்ளன.

## குறிப்புகள்

## உசாத்துணைகள்
* சுந்தரமூர்த்தி, கு. (பதிப்பாசிரியர்), முத்துவீரியம்

## இவற்றையும் பார்க்கவும்
* பாட்டியல்
* தமிழில் சிற்றிலக்கியங்கள்

பகுப்பு:சிற்றிலக்கிய வகைகள்
அடுத்தது

**அடுத்தது,** (*Aduthathu*) என்பது தக்காளி சி. சீனிவாசன் இயக்கி 2011-ஆம் ஆண்டு வெளியான திகில் தமிழ்த் திரைப்படம். நாளைய மனிதன், அதிசய மனிதன் உள்ளிட்ட திரைப்படங்களைத் தயாரித்த தக்காளி சி சீனிவாசன் இயக்கத்தில் வெளிவந்த இத்திரைப்படத்தில், ஸ்ரீமன், இளவரசு, ஆர்த்தி, வையாபுரி, நாசர் உள்ளிட்ட பலர் நடித்துள்ளனர். அண்டு தன் தேர் வேர் நன் என்ற அகதாகிறிசுட்டியின் நாவலை அடிப்படையாகக் கொண்டு இத்திரைப்படம் எடுக்கப்பட்டது.

## நடிகர்கள்
*நாசர்
*சிறீமன் பிரதாப் ஆக
*வையாபுரி (நடிகர்)
*இளவரசு
*ஆர்த்தி
*மீனாள்
*தர்சனி
*ஆர். எஸ். சிவாஜி
*விவேக் ஆனந்து
*சந்ரு
*அருணா
*சுந்தரி 

## மேற்கோள்கள்

## வெளி இணைப்புகள்
* 
* 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
விகாரம் (பகுபத உறுப்பு)

விகாரம் என்பது இயல்பு மாற்றம்.

தனிச்சொல்லில் உள்ள உறுப்புக்களைப் பகுபத உறுப்புக்கள் என்று நன்னூல் பகுத்துக் காட்டுகிறது. அது காட்டும் ஆறு உறுப்புக்களில் ஒன்று விகாரம். இயல்பு மாற்றத்தை விகாரம் என்பர். 

பகுபத உறுப்புக்கள் ஆறில் **பகுதி, சந்தி**, இடைநிலை ஆகிய மூன்று உறுப்புக்களில் நிகழும்.
;எடுத்துக்காட்டு
* கண்டான் = காண்(கண்) + ட் + ஆன். இதில் காண் என்னும் பகுதி கண் என விகாரமாயிற்று.
* செத்தான் = சா(செ) + த் + த் + ஆன். இதில் சா என்னும் பகுதி செ என விகாரமாயிற்று.
* சேர்த்தான் = சேர் + ந்(த்) + த் + ஆன். இதில் ந் என்னும் சந்தி விகாரமாயிற்று. 
* எழுதிய = எழுது + ய்(இன்) + அ   

## அடிக்குறிப்பு

பகுப்பு:பகுபத உறுப்புகள்
பண்புப்பெயர் மாற்றங்கள்

தமிழ் இலக்கணம் பெயர்ச்சொல்லை ஆறு வகையாகப் பகுத்துப் பார்க்கிறது. அவை பொருள், இடம், காலம், சினை, குணம், தொழில் என்பன.

தொல்காப்பியம், நன்னூல் முதலான இலக்கண நூல்கள் இந்த முறையைப் பின்பற்றுகின்றன. 

நன்னூல் பண்புப் பெயர்கள் சிலவற்றைத் தொகுத்துச் சுட்டி, அவை எத்தகைய மாற்றங்களைக் கொள்ளும் எனத் தொகுத்துக் காட்டுகிறது.

செம்மை சிறுமை சேய்மை தீமை
வெம்மை புதுமை மென்மை மேன்மை
திண்மை யுண்மை நுண்மை யிவற்றெதிர்
இன்னவும் பண்பிற் பகாநிலைப் பதமே (நன்னூல் 135)

ஈறு போதல் இடையுகர மிய்யாதல்
ஆதி நீட லடியகர மையாதல்
தன்னொற் றிரட்டன் முன்னின்ற மெய்திரிதல்
இனமிக லினையவும் பண்பிற் கியல்பே (நன்னூல் 136)

## அடிக்குறிப்பு

பகுப்பு:தமிழ் இலக்கணம்
பகுப்பு:சொல்லிலக்கணம்
திமிலை

**திமிலை** என்பது தமிழர் இசைக்கருவிகளுள் ஒன்றாகும். இது மரத்தினால் செய்யப்பட்டு தோலினால் கட்டப்பட்ட தோற்கருவியாகும். இது **பாணி** எனவும் அழைக்கப்படுகிறது. மணற்கடிகார வடிவில் இருக்கும் திமிலை இசைக்கருவியானது கேரளா மற்றும் தென்னிந்தியக் கோவில்களில் இசைக்கப்படுகிறது. நன்கு செப்பம் செய்யப்பட்ட பலா மரத்தில் செய்யப்பட்டு கன்றின் தோலால் (குறிப்பாக 1-2 ஆண்டேயான கன்றின் தோல்) மூடப்பட்ட இருமுக முழவுக்கருவிகளுள் ஒன்று. இக்கருவி பஞ்சவாத்தியம் எனப்படும் கருவிகளுள் ஒன்றாக கேரளா மாநிலக் கோவில்களில் இசைக்கப்படுகிறது. 

## வரலாறு
திமிலை தமிழரின் பழமையான இசைக் கருவி ஆகும். பழந்தமிழகத்தில் பரவலாக பயன்பாட்டில் இது இருந்துள்ளது. சிலப்பதிகாரத்தின் அரங்கேற்றுக் காதையில் *தாழ்குரல் தண்ணுமை* என்பதற்கு பொருள் கூறும்போது திமிலை உள்ளிட்ட 31 இசைக் கருவிகளைன் பெயர்களை அடியார்க்கு நல்லார் குறிப்பிடுகிறார். 
பெரிய புராணத்தில் திமிலை பற்றிக் குறிப்பிடப்படுகிறது.

அருணகிரிநாதர் தன் திருப்புகழில் பல இடங்களில் திமிலை குறித்து குறிப்பிட்டுள்ளார். தமிழ்நாட்டு கோயல் சிற்பங்களில் திமிலை வாசிக்கும் சிற்பங்கள் பல உள்ளன. 

## மேற்கோள்

பகுப்பு:தமிழர் இசைக்கருவிகள்
பகுப்பு:கேரள இசைக்கருவிகள்
இடப்பெயர்

இடத்தை உணர்த்தும் சொற்களை **இடப்பெயர்** என்கிறோம். ஊர்களின் பெயர்களும் ஊரில் உள்ள நிலப்பிரிவுகளின் பெயர்களும் இடப்பெயர்கள் ஆகும். நிலம், மலை, காடு, ஆறு, கடல் முதலானவை இடப்பெயர்கள். வானம் என்னும் வெளியைத் தமிழர் இடம் என்றே கொண்டனர். இக்கால அறிவியல் வெளியைப் பொருள்களைத் தாங்கும் ஓர் ஆற்றலாகப் பார்க்கிறது.

பெயர்கள் ஆறு வகையாகப் பகுக்கப்படும்போது, அவற்றில் ஒன்றாக அமைவது இடப்பெயர்.

## அடிக்குறிப்பு

பகுப்பு:சொல்லிலக்கணம்